CELEX: 62021TN0605
Language: fi
Date: 2021-09-20 00:00:00
Title: Asia T-605/21: Kanne 20.9.2021 – TestBioTech v. komissio

22.11.2021   
            
            
               FI
            
            
               Euroopan unionin virallinen lehti
            
            
               C 471/52
            
         
      Kanne 20.9.2021 – TestBioTech v. komissio
      (Asia T-605/21)
      (2021/C 471/74)
      Oikeudenkäyntikieli: englanti
      
         Asianosaiset
      
      
         Kantaja: TestBioTech eV (München, Saksa) (edustaja: asianajaja K. Smith)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 8.7.2021 tekemän päätöksen, jossa kieltäydyttiin kumoamasta tai muuttamasta vastaajan antamaa täytäntöönpanopäätöstä (EU) 2021/61 (1), jolla Monsanto Europe SA:lle annettiin muuntogeenisistä elintarvikkeista ja rehuista annetun asetuksen (2) nojalla lupa myydä muuntogeenistä maissia MON 87427 x MON 87460 x MON 89034 x MIR162 x NK603 ja sen geenimuunnosyhdistelmiä Euroopan unionissa
               
            
                  —
               
               
                  määräämään muista aiheelliseksi katsomistaan toimenpiteistä ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäisen kanneperusteen mukaan vastaaja on tehnyt ilmeisen arviointivirheen, koska se ei ole ottanut lainkaan tai asianmukaisella tavalla huomioon vaikutusta, joka geenien pinoamisesta yhdessä kuivuudelle altistumisen kanssa mahdollisesti aiheutuu geenien ilmentymiseen, ja/tai koska se ei ole vaatinut asianmukaisen arvioinnin suorittamista kuivuutta vastaavissa olosuhteissa.
               
            
                  2.
               
               
                  Toisen kanneperusteen mukaan vastaaja on tehnyt ilmeisen arviointivirheen, koska se ei ole ottanut lainkaan tai asianmukaisella tavalla huomioon vaikutusta, joka geenien pinoamisesta yhdessä rikkakasvien torjunta-aineiden käytön kanssa mahdollisesti aiheutuu geenien ilmentymiseen, ja/tai koska se ei ole vaatinut asianmukaisen arvioinnin suorittamista olosuhteissa, joissa rikkakasvien torjunta-aineita käytetään toistuvasti ja/tai runsaasti.
               
            
                  3.
               
               
                  Kolmannen kanneperusten mukaan vastaaja on tehnyt ilmeisen arviointivirheen, koska se ei ole ottanut lainkaan tai asianmukaisella tavalla huomioon vaikutusta, joka geenien pinoamisesta yhdessä kuivuudelle ja rikkakasvien torjunta-aineille altistumisen kanssa mahdollisesti aiheutuu kasvin koostumukseen ja sen agronomisiin ominaisuuksiin.
               
            
         (1)  EUVL 2021 L 26, s. 12.
      
         (2)  Muuntogeenisistä elintarvikkeista ja rehuista 22.9.2003 annettu Euroopan parlamentin ja neuvoston asetus (EY) N:o 1829/2003 (EUVL 2003 L 268, s. 1).